
讞讜诇讬谉 拽诇讟 注"讗 - 驻讬专讜砖 砖讟讬讬谞讝诇抓

诪讛讬讻谉 谞诪诇讟 讛注讜祝? 砖讛专讬 讘专 拽讟诇讗 [讘谉 诪讜讜转] 讛讜讗, 讜爪专讬讱 讛讬讛 诇讛专讜讙 讗讜转讜 诪讬讚! 讗诇讗 诪讚讜讘专 讘讝诪谉 砖注讚讬讬谉 诇讗 讙诪专 讚讬谞讬讛, 讜讘注讬 诇讗转讜讬讬讛 诇讘讬 讚讬谞讗 [诇讗 谞讙诪专 讚讬谞讜, 讜爪专讬讱 诇讛讘讬讗讜 诇讘讬转 讛讚讬谉], 讜拽讬讜诪讬 讘讬讛 [讜诇拽讬讬诐 讘讜] 讗转 讛讻转讜讘 "讜讘注专转 讛专注 诪拽专讘讱" (讚讘专讬诐 讬讙, 讜).


讗 讜诪讘专专讬诐 注转讛 讗转 讚讘专讬 讛诪砖谞讛 讛驻讜讟专转 讗转 讛注讜驻讜转 讛诪讜拽讚砖讬诐 诪砖讬诇讜讞 讛拽谉: 讛谞讬 [讗讜转诐] 诪讜拽讚砖讬谉 砖讛讝讻专谞讜 讛讬讻讬 讚诪讬 [讻讬爪讚 讘讚讬讜拽] 诪讚讜讘专? 讗讬诇讬诪讗 讚讛讜讛 诇讬讛 [讗诐 转讗诪专 砖诪讚讜讘专 砖讛讬讛 诇讜] 拽谉 讘转讜讱 讘讬转讜 讜讗拽讚砖讬讛 [讜讛拽讚讬砖 讗讜转讜] 鈥� 讘讗讜驻谉 讝讛 诪讬 诪讬讞讬讬讘 [讛讗诐 诪转讞讬讬讘] 讛讜讗 讘砖讬诇讜讞? 讜讛专讬 讘讚讬谉 讛砖讬诇讜讞 谞讗诪专 "讻讬 讬拽专讗 拽谉 爪驻讜专" (讚讘专讬诐 讻讘, 讜) 鈥� 驻专讟 诇诪讝讜诪谉 诇驻谞讬讱, 讻讙讜谉 拽谉 讝讛 砖讛讬讛 讘转讜讱 讘讬转讜!


讗诇讗 转讗诪专 砖诪讚讜讘专 讘讗讜驻谉 讚讞讝讗 [砖专讗讛] 拽谉 讘注诇诪讗 [住转诐] 讘诪拽讜诐 砖讗讬谞讜 砖诇讜, 讜讗拽讚砖讬讛 [讜讛拽讚讬砖讜] 鈥� 讜讗祝 讘讗讜驻谉 讝讛 讗讬谉 诇讛注诪讬讚 讗转 诪砖谞转谞讜, 砖讻谉 诪讬 [讛讗诐] 拽讚讜砖 讛讜讗 注诇 讬讚讬 讝讛? 讜讛诇讗 "讜 讗讬砖 讻讬 讬拽讚讬砖 讗转 讘讬转讜 拽讚砖" (讜讬拽专讗 讻讝, 讬讚) 讗诪专 专讞诪谞讗 [讗诪专讛 讛转讜专讛]. 讜诪讻讗谉 诇诪讚讬诐: 诪讛 讘讬转讜 砖讛讜讗 讘专砖讜转讜 砖诇 讘注诇讬讜, 讛专讬讛讜 讬讻讜诇 诇讛拽讚讬砖讜, 讗祝 讻诇 讚讘专 砖讛讜讗 讘专砖讜转讜 讬讻讜诇 讗讚诐 诇讛拽讚讬砖讜. 讜讗讬谉 讛讜讗 讬讻讜诇 诇讛拽讚讬砖 讚讘专 砖讗讬谞讜 讘专砖讜转讜!


讗诇讗 转讗诪专 砖诪讚讜讘专 讘讗讜驻谉 讚讗讙讘讛讬谞讛讜 [砖讛讙讘讬讛 讗讜转诐] 讗转 讛讗驻专讜讞讬诐, 讜拽谞讛 讗讜转诐 讘讻讱, 讜讗讞专 讻讱 讗拽讚砖讬谞讛讜 [讛拽讚讬砖 讗讜转诐], 讜讛讚专 讛讚专讬谞讛讜 [讜砖讘 讜讛讞讝讬专 讗讜转诐] 诇拽谉 鈥� 讙诐 讘讗讜驻谉 讝讛 讗讬谉 诇讛注诪讬讚 讗转 讚讘专讬 诪砖谞转谞讜, 砖讻谉 讛讗讬 [讘讗讜驻谉 讝讛] 讗驻讬诇讜 讘讞讜诇讬谉 谞诪讬 诇讗 诪讬讞讬讬讘 [讙诐 讻谉 讗讬谞讜 讞讬讬讘], 讚转谞讗 [砖讻谉 砖谞讛 讛讞讻诐] 讘讚讬谞讜 砖诇 诪讬 砖谞讟诇 讗转 讛讘谞讬诐 讜讛讞讝讬专谉 诇拽谉, 讜讗讞专 讻讱 讞讝专讛 讛讗诐 注诇讬讛谉 讘注爪诪讛 鈥� 讻讬讜谉 砖讻讘专 讝讻讛 讘讛诐, 讛专讬 讝讛 讘讻诇诇 "诪讝讜诪谉", 讜诇讻讱 讛讜讗 驻讟讜专 诪诇砖诇讞!


讗诇讗 转讗诪专 砖诪讚讜讘专 讘讗讜驻谉 讚讗讙讘讛讛 [砖讛讙讘讬讛 讗讜转讛] 讗转 讛讗诐, 讜讝讻讛 讘讛, 讜注诪讚 讜讗拽讚砖讛 [讜讛拽讚讬砖 讗讜转讛], 讜讛讚专讛 [讜讛讞讝讬专 讗讜转讛] 诇拽谉 鈥� 讙诐 讘讗讜驻谉 讝讛 讗讬谉 诇讛注诪讬讚 讗转 讚讘专讬 诪砖谞转谞讜, 砖讛专讬 讻讘专 诪注讬拽专讗 [诪转讞讬诇讛], 讘砖注讛 砖谞讝讚诪谉 诇讜 讛拽谉, 讗讬讞讬讬讘 诇讬讛 [讛转讞讬讬讘 诇讜] 讘砖讬诇讜讞, 讜讛讬讛 讝讛 诪拽诪讬 讚讗拽讚砖讛 [诇驻谞讬 砖讛拽讚讬砖 讗讜转讛]. 讜讗讬谉 讛讛拽讚砖讛 砖谞注砖转讛 诇讗讞专 诪讻谉 诪驻拽讬注讛 讗转 讞讬讜讘 讛砖讬诇讜讞. 讜讻讙讜谉 讝讜 讚转谞讬讗 [砖砖谞讬谞讜 讘讘专讬讬转讗], 专' 讬讜讞谞谉 讘谉 讬讜住祝 讗讜诪专: 讗讚诐 砖讛拽讚讬砖 讞讬讛, 讜讗讞专 讻讱 注诪讚 讜砖讞讟讛 鈥� 讛专讬讛讜 驻讟讜专 诪诇讻住讜转 讗转 讚诪讛. 砖讗讬谉 讚诪讛 砖诇 讞讬讛 讛砖讬讬讻转 诇讛拽讚砖 讞讬讬讘 讘讻讬住讜讬 讛讚诐. 讜讗讜诇诐 讗诐 砖讞讟讛 讻讗砖专 讛讬讗 砖诇 讞讜诇讬谉, 讜讗讞专 讻讱 注诪讚 讜讛拽讚讬砖讛 鈥� 讛专讬讛讜 讞讬讬讘 诇讻住讜转 讗转 讚诪讛, 砖讻谉 讻讘专 谞转讞讬讬讘 讘讻住讜讬 拽讜讚诐 砖讬讘讗 诇讬讚讬 讛拽讚砖! 讜讗祝 讻讗谉 讛讬讛 讞讬讜讘 砖讬诇讜讞 诇驻谞讬 讛讛拽讚砖, 讜讗讬谉 讛讛拽讚砖讛 驻讜讟专转讜 诪讞讬讜讘 讝讛. 专讘


讗诪专 讘讛住讘专 讚讘专讬 诪砖谞转谞讜 砖诪讚讜讘专 讘讛 讘诪拽讚讬砖 驻讬专讜转 (讙讜讝诇讜转) 砖讜讘讻讜 诇拽讚砖讬 诪讝讘讞 (诇注讜诇转 谞讚讘讛), 讜讗讞专 讻讱 讻砖讙讚诇讜 讛讙讜讝诇讜转 诪专讚讜 讜讘专讞讜 诪讘讬转讜 诇诪拽讜诐 讗讞专, 讜拽谞谞讜 砖诐. 讜注转讛 砖谞诪爪讗讜 讗讬谉 讛诐 讘讻诇诇 "诪讝讜诪谉". 讜讗讬诇讜 讛讬讜 砖诇 讞讜诇讬谉, 讛讬讜 讞讬讬讘讬诐 讘砖讬诇讜讞. 讜讗讜诇诐 讻讬讜谉 砖讛诐 诪讜拽讚砖讬诐 鈥� 讗讬谉 讛诐 讞讬讬讘讬诐 讘砖讬诇讜讞. 讜砖诪讜讗诇 讗诪专 讘讛住讘专 讚讘专讬 诪砖谞转谞讜 砖诪讚讜讘专 讘讛 讘诪拽讚讬砖 转专谞讙讜诇转讜 诇讘讚拽 讛讘讬转, 讜诇讗讞专 诪讻谉 讘专讞讛 讛转专谞讙讜诇转 诪讘讬转讜, 讜拽谞谞讛 讘诪拽讜诐 讗讞专. 讜讛专讬 讝讜 驻讟讜专讛 诪砖讬诇讜讞, 讻讬讜谉 砖诪讜拽讚砖转 讛讬讗. 讜讗讬诇讜 讛讬转讛 讝讜 砖诇 讞讜诇讬谉, 讛讬转讛 讞讬讬讘转 讘砖讬诇讜讞.


讜砖讜讗诇讬诐: 讘砖诇诪讗 [谞谞讬讞] 砖诪讜讗诇 诇讗 讗诪专 讻专讘 讘讛住讘专 诪砖谞转谞讜 鈥� 诪砖讜诐 讚拽讗 诪讜拽讬诐 诇讛 [砖讛讜讗 诪注诪讬讚 讗讜转讛, 诪住讘讬专 讗转 讛讗讜驻谉 讛诪讚讜讘专 讘讛] 诇讗 专拽 讘诪拽讚讬砖 诇拽讚砖讬 诪讝讘讞 讗诇讗 讗驻讬诇讜 讘拽讚砖讬 讘讚拽 讛讘讬转, 砖拽讚讜砖转 讚诪讬诐 讛讬讗, 砖讗祝 讛讬讗 驻讜讟专转 诪谉 讛砖讬诇讜讞. 讗诇讗 专讘 诪讗讬 讟注诪讗 [诪讛 讟注诐] 诇讗 讗诪专 讻砖诪讜讗诇?


讜诪砖讬讘讬诐: 讗诪专 [讬讻讜诇 诇讜诪专] 诇讱 专讘 讚讜拽讗 拽驻讟专讬 [驻讟专转讬] 诪砖讬诇讜讞 讻讙讜谉 驻讬专讜转 砖讜讘讻讜 砖拽讚砖讬 诪讝讘讞 谞讬谞讛讜 [讛诐], 讜讟注诐 讛讚讘专: 砖讻讬讜谉 讚拽讚砖讬 [砖拽讚讜砖讬诐] 讛诐 讘拽讚讜砖转 讛讙讜祝 诇讗 驻拽注讛 拽讚讜砖转讬讬讛讜 诪讬谞讬讬讛讜 [讗讬谉 驻讜拽注转 拽讚讜砖转诐 诪讛诐] 讗驻讬诇讜 讻砖讛诐 讘讜专讞讬诐. 讗讘诇 讘诪拽讚讬砖 转专谞讙讜诇转讜 诇讘讚拽 讛讘讬转, 讚诇讗讜 [砖讗讬谉] 讝讜 拽讚砖讬 诪讝讘讞, 砖拽讚讜砖转 讚诪讬诐 讘注诇诪讗 [讘诇讘讚] 讛讜讗 砖讬砖 讘讚讘专 鈥� 讻讬讜谉 砖诪专讚讛 驻拽注讛 拽讚讜砖转讬讬讛讜 [拽讚讜砖转诐], 讜讞讬讬讘转 讘砖讬诇讜讞.


讜砖诪讜讗诇 讗诪专: 讗祝 注诇 驻讬 砖讘专讞讛 讛转专谞讙讜诇转 砖讛讜拽讚砖讛 诇讘讚拽 讛讘讬转, 讛专讬讛讬 注讜诪讚转 讘拽讚讜砖转讛, 讻讬 讻诇 讛讬讻讗 讚讗讬转讬讛 [诪拽讜诐 砖讛讬讗 谞诪爪讗转] 讘讜 鈥� 讘讘讬 讙讝讗 讚专讞诪谞讗 讗讬转讗 [讘讘讬转 讗讜爪专讜 砖诇 讛拽讚讜砖 讘专讜讱 讛讜讗 讛讬讗 谞诪爪讗转], 讚讻转讬讘 [砖讻谉 谞讗诪专] "诇讛' 讛讗专抓 讜诪诇讜讗讛" (转讛诇讬诐 讻讚, 讗). 讜诪注讬专讬诐 讻讬 讻谉, 讻讚讘专讬 砖诪讜讗诇, 讗诪专 专' 讬讜讞谞谉 讘讛住讘专 诪砖谞转谞讜 砖诪讚讜讘专 讘讛 讘诪拽讚讬砖 转专谞讙讜诇转讜 诇讘讚拽 讛讘讬转, 讜诪专讚讛. 讗诪专 诇讬讛 [诇讜] 专' 砖诪注讜谉 讘谉 诇拽讬砖 诇专' 讬讜讞谞谉 讘砖讗诇讛: 讜讛诇讗 讻讬讜谉 砖诪专讚讛, 驻拽注讛 诇讬讛 [诇讛] 拽讚讜砖转讛! 讗诪专 诇讬讛 [诇讜] 专' 讬讜讞谞谉 诇专讬砖 诇拽讬砖 讘转砖讜讘讛: 讗讬谉 讛拽讚讜砖讛 驻讜拽注转 诪诪谞讛 讘讻讱, 砖讻谉 讘讘讬 讙讝讗 讚专讞诪谞讗 讗讬转讗 [讘讘讬转 讛讗讜爪专 砖诇 讛拽讚讜砖 讘专讜讱 讛讜讗 讛讬讗 谞诪爪讗转], 讚讻转讬讘 [砖谞讗诪专] "诇讛' 讛讗专抓 讜诪诇讜讗讛".


讜专诪讬 [讜诪砖诇讬讻讬诐, 诪专讗讬诐 住转讬专讛] 诪讚讘专讬 专' 讬讜讞谞谉 讗诇讛 注诇 讚讘专讬 专' 讬讜讞谞谉 讘诪拽讜诐 讗讞专, 讜讻谉 专诪讬 [诪砖诇讬讻讬诐, 诪专讗讬诐 住转讬专讛] 诪讚讘专讬 专' 砖诪注讜谉 讘谉 诇拽讬砖 讗诇讛 注诇 讚讘专讬 专' 砖诪注讜谉 讘谉 诇拽讬砖 讘诪拽讜诐 讗讞专.


讚讗讬转诪专 [砖谞讗诪专] 砖谞讞诇拽讜 专' 讬讜讞谞谉 讜专讬砖 诇拽讬砖 讘讚讬谞讜 砖诇 诪讬 砖讗诪专 "诪谞讛 讝讛 诇讘讚拽 讛讘讬转", 讜谞讙谞讘讜 讛诪注讜转 诪讘讬转讜, 讗讜 砖谞讗讘讚讜 诇讜 鈥� 专' 讬讜讞谞谉 讗诪专 砖讛诪拽讚讬砖 讞讬讬讘 讘讗讞专讬讜转谉 砖诇 讛诪注讜转, 注讚 砖讬讘讜讗讜 讘驻讜注诇 诇讬讚讬 讙讝讘专, 讜诇讻谉 讛专讬讛讜 讞讬讬讘 诇砖诇诐 诇讛拽讚砖. 讜讗讬诇讜 专讬砖 诇拽讬砖 讗诪专 砖讗讬谞讜 讞讬讬讘 诇砖诇诐 诇讛拽讚砖, 讻讬讜谉 砖讗祝 砖诇讗 谞讬转谉 讛诪谞讛 诇讙讝讘专, 诪讻诇 诪拽讜诐 谞讞砖讘 讛讚讘专 讻诪讬 砖谞讬转谉 诇诪拽讚砖, 讻讬 讻诇 讛讬讻讗 讚讗讬转讬讛 [诪拽讜诐 砖谞诪爪讗] 讘讜 讛讻住祝, 讘讘讬 讙讝讗 讚专讞诪谞讗 讗讬转讬讛 [讘讘讬转 讗讜爪专讜 砖诇 讛拽讚讜砖 讘专讜讱 讛讜讗 讛讜讗 谞诪爪讗], 讚讻转讬讘 [砖谞讗诪专] "诇讛' 讛讗专抓 讜诪诇讜讗讛". 讗诐 讻谉, 拽砖讬讗 [拽砖讛] 诪讚讘专讬 专讬砖 诇拽讬砖 讛讗讜诪专 诇注谞讬谉 转砖诇讜诪讬诐 诇诪拽讚砖 讘讙谞讬讘讛 讗讜 讘讗讘讬讚讛 砖讘讻诇 诪拽讜诐 讘讜 谞诪爪讗 讛讚讘专 讛诪讜拽讚砖 讛专讬讛讜 谞诪爪讗 讘讘讬转 讙谞讝讬讜 砖诇 讛讛拽讚砖, 注诇 讚讘专讬 专讬砖 诇拽讬砖 讘注谞讬谉 讛诪拽讚讬砖 转专谞讙讜诇转讜 砖诇讗 住讘专 讻谉. 讜讻谉 拽砖讬讗 [拽砖讛] 诪讚讘专讬 专' 讬讜讞谞谉 讛讗讜诪专 讘注谞讬谉 转砖诇讜诪讬诐 诇诪拽讚砖 讘讙谞讬讘讛 讗讜 讘讗讘讬讚讛 砖讻诇 注讜讚 诇讗 讘讗 讛讚讘专 讛诪讜拽讚砖 诇讬讚讬 讛讙讝讘专 讗讬谉 讝讛 谞讞砖讘 讘专砖讜转 讛讛拽讚砖 注诇 讚讘专讬 专' 讬讜讞谞谉


专讬砖 诇拽讬砖 注诇 讚讘专讬 专讬砖 诇拽讬砖 诇讗 拽砖讬讗 [讗讬谞讜 拽砖讛], 砖讻谉 讗驻砖专 诇讜诪专 讻讬 讛讗 [讝讛] 砖讗诪专 讘注谞讬谉 讛诪拽讚讬砖 转专谞讙讜诇转讜 讛讬讛 诪拽诪讬 讚砖诪注讬讛 [诇驻谞讬 砖砖诪注] 住讘专讛 讝讜 诪专' 讬讜讞谞谉 专讘讬讛 [专讘讜], 讜讗讬诇讜 讛讗 [讝讛] 砖讗诪专 讘注谞讬谉 转砖诇讜诪讬诐 诇诪拽讚砖 讘讙谞讬讘讛 讜讘讗讘讬讚讛 讛讬讛 诇讘转专 讚砖诪注讬讛 [诇讗讞专 砖砖诪注] 住讘专讛 讝讜 诪专' 讬讜讞谞谉 专讘讬讛 [专讘讜].


 讗诇讗 诪讚讘专讬 专' 讬讜讞谞谉 注诇 讚讘专讬 专' 讬讜讞谞谉 拽砖讬讗 [拽砖讛]! 讜诪砖讬讘讬诐: 诪讚讘专讬 专' 讬讜讞谞谉 注诇 讚讘专讬 专' 讬讜讞谞谉 谞诪讬 诇讗 拽砖讬讗 [讙诐 讻谉 讗讬谞讜 拽砖讛], 砖讻谉 讛讗 [讝讛] 砖讗诪专 专' 讬讜讞谞谉 讘注谞讬谉 讞讜讘转 讛转砖诇讜诪讬诐 诇诪拽讚砖 讘讙谞讬讘讛, 讛专讬 讝讛 讻砖讗诪专 讛诪拽讚讬砖 "诪谞讛 讝讛 注诇讬 诇讛拽讚砖", 讜讘讗讜驻谉 讝讛 讛专讬讛讜 讞讬讬讘 注诇 讛讙谞讬讘讛 讜讛讗讘讬讚讛, 讻诇 注讜讚 诇讗 讛讙讬注 讛讻住祝 诇讬讚讬 讛讙讝讘专. 讜讗讬诇讜 讛讗 [讝讛] 砖讗诪专 专' 讬讜讞谞谉 讘注谞讬谉 砖讬诇讜讞 讛拽谉, 诪讚讜讘专 讻砖讗诪专 讛诪拽讚讬砖 "讛专讬 讝讜 诇讛拽讚砖 诇讘讚拽 讛讘讬转", 讘讗讜驻谉 讝讛 讗诪专 砖诇讗 驻拽注讛 讛拽讚讜砖讛 讘讘专讬讞转 讛转专谞讙讜诇转 砖讻谉 讘讻诇 诪拽讜诐 砖讛讬讗 谞诪爪讗转 拽讚讜砖转讛 注诇讬讛.


讜转讜讛讬诐 注诇 讛住讘专 讝讛: 讗诐 讚讘专讬 专' 讬讜讞谞谉 讘注谞讬谉 讞讜讘转 转砖诇讜诪讬诐 诇诪拽讚砖 讘讙谞讬讘讛 谞讗诪专讜 讻砖讗诪专 讛诪拽讚讬砖 "讛专讬 注诇讬", 诪讻诇诇 讝讛 谞诇诪讚 讻讬 诇砖讬讟转 专' 砖诪注讜谉 讘谉 诇拽讬砖 讛讞讜诇拽 注诇讬讜 讜住讘讜专 砖讗讬谞讜 讞讬讬讘 讘转砖诇讜诪讬诐, 讛讜讗 讛讚讬谉 讗祝 注诇 讙讘 [讗祝 注诇 驻讬] 砖讗诪专 "讛专讬 注诇讬", 砖诇讗 诪讞讬讬讘 [讗讬谞讜 讞讬讬讘] 诇砖诇诐 讗讜转讜?


讜讛转谞讬讗 [讜讛专讬 砖谞讜讬讛 讘专讬讬转讗]: 讗讬讝讛讜 谞讚专 讜讗讬讝讜 讛讬讗 谞讚讘讛? 讜诪讛 讛讛讘讚诇 讘讬谞讬讛诐? 谞讚专 鈥� 讻讙讜谉 讛讗讜诪专 "讛专讬 注诇讬 注讜诇讛", 谞讚讘讛 鈥� 讛讗讜诪专 "讛专讬 讝讜 注讜诇讛". 讜诪讛 讘讬谉 谞讚专 诇谞讚讘讛? 谞讚专 鈥� 讗诐 诪转讛 讛讘讛诪讛 讗讜 谞讙谞讘讛 讗讜 砖讗讘讚讛, 讞讬讬讘 讘讗讞专讬讜转讛, 砖讛专讬 拽讬讘诇 注诇讬讜 讗讞专讬讜转. 讜讗讬诇讜 讘谞讚讘讛 鈥� 讗诐 诪转讛 讗讜 谞讙谞讘讛 讗讜 砖讗讘讚讛, 讗讬谞讜 讞讬讬讘 讘讗讞专讬讜转讛!


讜诪砖讬讘讬诐: 讗诪专 [讬讻讜诇 诇讜诪专] 诇讱 注诇 讻讱 专讬砖 诇拽讬砖 讻讬 讛谞讬 诪讬诇讬 [讚讘专讬诐 讗诇讛] 砖讛讗讜诪专 "讛专讬 注诇讬" 讞讬讬讘 讘讗讞专讬讜转, 讗诪讜专讬诐 讚讜讜拽讗 讘拽讚砖讬 诪讝讘讞, 砖讻谉 谞讚专 诇讛讘讬讗讜 诇诪拽讚砖 诇讛拽专讘讛, 讜注转讛 讛专讬 讝讛 诪讞讜住专 讛拽专讘讛. 讗讘诇 拽讚砖讬 讘讚拽 讛讘讬转, 讚诇讗讜 [砖讗讬谞讜] 诪讞讜住专 讛拽专讘讛, 讗祝 注诇 讙讘 [讗祝 注诇 驻讬] 砖讗诪专 "讛专讬 注诇讬" 鈥� 诇讗 诪讞讬讬讘 [讗讬谞讜 讞讬讬讘] 讘讗讞专讬讜转诐 讗诐 谞讙谞讘讜 讗讜 讗讘讚讜.


 讜诪拽砖讬诐 注诇 讛讘讞谞讛 讝讜, 讜讛转谞谉 [讜讛专讬 砖谞讬谞讜 讘诪砖谞讛] 讘讚讬谞讜 砖诇 讛讗讜诪专 "砖讜专 讝讛 注讜诇讛" 讗讜 砖讗诪专 "讘讬转 讝讛 拽专讘谉", 讗诐 诪转 讛砖讜专 讗讜 谞驻诇 讛讘讬转 鈥� 讗讬谞讜 讞讬讬讘 讘讗讞专讬讜转谉. 讜讗诐 讗诪专 "砖讜专 讝讛 注诇讬 注讜诇讛" 讗讜 "讘讬转 讝讛 注诇讬 拽专讘谉", 诪转 讛砖讜专 讗讜 砖谞驻诇 讛讘讬转 鈥� 讞讬讬讘 诇砖诇诐. 讛专讬 讗讬驻讜讗 砖讗祝 讘拽讚砖讬 讘讚拽 讛讘讬转, 讛讗讜诪专 "讛专讬 注诇讬" 讞讬讬讘 讘讗讞专讬讜转 讛讚讘专 讛诪讜拽讚砖!


 讜诪砖讬讘讬诐:  讛谞讬 诪讬诇讬 [讚讘专讬诐 讗诇讛] 砖讛讗讜诪专 "讛专讬 注诇讬 诇讘讚拽 讛讘讬转" 讞讬讬讘 讘讗讞专讬讜转, 讗诪讜专讬诐 讚讜讜拽讗 讛讬讻讗 [讘诪拽讜诐] 砖诪转 讛砖讜专 讗讜 砖谞驻诇 讛讘讬转, 砖讘诪拽专讬诐 讗诇讛 讛专讬讛讜 讞讬讬讘 诇砖诇诐, 讜诪讚讜注? 诪砖讜诐 讚诇讬转谞讛讜 [砖讛诐 讗讬谞诐 谞诪爪讗讬诐 注讜讚], 讗讘诇 讛讬讻讗 讚讗讬转谞讛讜 [讘诪拽讜诐 砖讛诐 注讚讬讬谉 谞诪爪讗讬诐], 讻讙讜谉 讻住祝 砖谞讙谞讘 讗讜 砖讗讘讚, 讘讝讛 讗讜诪专讬诐 讗谞讜 讻讬 讻诇 讛讬讻讗 讚讗讬转讬讛, 讘讘讬 讙讝讗 讚专讞诪谞讗 讗讬转讬讛 [讘讻诇 诪拽讜诐 砖讛讜讗 谞诪爪讗, 讘讘讬转 讗讜爪专讜 砖诇 讛拽讚讜砖 讘专讜讱 讛讜讗 讛讜讗 谞诪爪讗], 讚讻转讬讘 [砖谞讗诪专] "诇讛' 讛讗专抓 讜诪诇讜讗讛".


讘 诇诪注诇讛 讛讜讘讗讛 诪讞诇讜拽转诐 砖诇 专' 讬讜讞谞谉 讜专讬砖 诇拽讬砖 讘讚讬谞讜 砖诇 讛讗讜诪专 "讛专讬 注诇讬 诇讘讚拽 讛讘讬转" 讗诐 讛讜讗 讞讬讬讘 讘讗讞专讬讜转讜 砖诇 讛讚讘专 讛诪讜拽讚砖. 讜讘注谞讬谉 讝讛 讗诪专 专讘 讛诪谞讜谞讗 讻讬 诇讗 谞讞诇拽讜 讗诇讗 讘讛拽讚砖, 讗讘诇 讛讻诇 诪讜讚讬诐 讘注专讻讬谉, 砖讗祝 注诇 讙讘 [讗祝 注诇 驻讬] 砖讗诪专 "注专讻讬 注诇讬" 讜讛驻专讬砖 讗转 讚诪讬 注专讻讜, 讜诇讗讞专 诪讻谉 谞讙谞讘 讗讜 砖讗讘讚 讛讻住祝 鈥� 诇讗 诪讬讞讬讬讘 [讗讬谞讜 讞讬讬讘] 讘讗讞专讬讜转讜. 诪讗讬 讟注诪讗 [诪讛 讟注诐 讛讚讘专]? 讚诇讗 诪讬转诪专 诇讬讛 [砖讗讬谉 讛讚讘专 讬讻讜诇 诇讛讬讗诪专 诇讜] 讘讗讜驻谉 砖讜谞讛. 砖讛专讬 讗讬谉 讛讜讗 讬讻讜诇 诇讜诪专 讘注专讻讬谉 "讛专讬 讝讛" (砖讛专讬 注讚讬讬谉 诇讗 拽讬讘诇 注诇讬讜 讞讜讘转 注专讱). 讻诇讜诪专, 砖讗讬 讗驻砖专 诇讘讟讗 讗转 讛注专讻讬诐 讘诇讗 诇讜诪专 讗转 讛诪诇讛 "注诇讬", 讜讗讬谉 讛讻讜讜谞讛 砖讛讜讗 诪拽讘诇 注诇讬讜 讗讞专讬讜转. 讻讬


讛讬讻讬 诇讬诪讗 [讻讬爪讚 讬讗诪专] 讘诇讗 "注诇讬"? 讗诐 诇讬诪讗 [讬讗诪专] "注专讻讬" 讘诇讘讚, 讜讘诇讗 "注诇讬" 鈥� 讗诪讗谉 [注诇 诪讬] 诪讜讟诇转 讞讜讘转 转砖诇讜诐 讝讛 讛谞讚专? 讜讗诐 诇讬诪讗 [讬讗诪专] "注专讱 驻诇讜谞讬", 讜讘诇讗 砖讗诪专 "注诇讬" 鈥� 讙诐 讻谉 讛砖讗诇讛 讛讬讗: 讗诪讗谉 [注诇 诪讬] 诪讜讟诇 讛讞讬讜讘?


诪转拽讬祝 诇讛 [诪拽砖讛 注诇 讻讱] 专讘讗: 诇讬诪讗 [砖讬讗诪专] "讛专讬谞讬 讘注专讻讬", 讗讜 "讛专讬谞讬 讘注专讱 驻诇讜谞讬" 讜诇讗 讬讗诪专 "讛专讬 注诇讬"! 讜注讜讚, 讛专讬 转谞讬讗 [砖谞讜讬讛 讘专讬讬转讗] 讘注谞讬谉 讛驻讜讚讛 砖讚讛 诪拽谞讛 诪谉 讛讛拽讚砖, 砖专' 谞转谉 讗讜诪专 注诇 讛讻转讜讘 "讜讞砖讘 诇讜 讛讻讛谉 讗转 诪讻住转 讛注专讻讱 注讚 砖谞转 讛讬讜讘诇 讜谞转谉 讗转 讛注专讻讱 讘讬讜诐 讛讛讜讗 拽讚砖 诇讛' "(讜讬拽专讗 讻讝, 讻讙) 鈥� 讬讻讜诇 讛讬讛 讛讻转讜讘 诇讜诪专 "讜谞转谉 讗讜转讜" 讗讜 "讜谞转谞讜", 诪讛 转诇诪讜讚 诇讜诪专 (诪诇诪讚谞讜 讛谞讗诪专) 讘讻转讜讘 讛讞讜讝专 "讜谞转谉 讗转 讛注专讻讱"? 诇驻讬 砖诪爪讬谞讜 (砖诪爪讗谞讜) 讘讛拽讚砖讜转 讜诪注砖专讜转 砖讛专讬讛诐 诪转讞诇诇讬谉 注诇 诪注讜转 砖讘讞讜诇讬谉. 讜讗讜转谉 诪注讜转 讗诐 谞讙谞讘讜 讗讜 砖讗讘讚讜 鈥� 讛讘注诇讬诐 讗讬谞谉 讞讬讬讘讬谉 讘讗讞专讬讜转谉,

